**Dor în octave**

*Lavinia Elena Niculicea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Doamne, dă un decret

ca părinții să nu mai moară,

anulează orice zbor spre moarte,

timpul să li se închine

plătindu-le tribut o lacrimă de copil.

În frunzișul toamnei îmi dezbrac

gândul ce se joacă cu dorul

în octave,

între două bătăi de inimi se aude:

DO (a) RE...

MI-ai strecurat sub piele un cântec,

FA ce liniștea să tresare,

SOL itudinea se oprește

LA marginea sufletului

SI luind clipa la visare...

DO rul acesta nu moare.